钦定古今图书集成/理学汇编/学行典/第246卷 > 杨尚信
## 钦定古今图书集成/理学汇编/学行典/第246卷 > 杨尚信

按《涿州志》：“杨尚信，字诚斋，涿鹿左卫人。幼丧母而贫，
以童子事父，备甘旨抚养孤侄。伯为婚娶者，再买宅
一区居之，延师教训，入黉序，抚养孤侄女，厚其奁嫁
之。族孙逢时当袭指挥职，无资贷之。赀逢时殁，弟遇
时又当袭职，又无赀，又称贷富室。后为偿其债，为义
塾于城隅，延师课子，听族人郡人来学，因而成名者”
甚众。周济贫生。某补廪后，某以岁荐任知县。西郊水
通拒马河，潦则逼城址。旧有三官庙峙河干，信不时
修葺，阔其基，又创建五龙宫，庙旁二井，泉寒冽，信出
《赀，甃》以石，阖郡甘之。郡守刘维祯委修儒学，信不敢
督责工役，惟以善言化导，闲以酒食饷贫弱者，自输
银若干两，又潜以家所蓄木料砖石供用皆不令郡
守知烈妇范氏奉旨建坊旌表。其家贫甚，事久将寝，
信醵金共建，不足，仍自垫银竣工。晚年嗜善益笃，刻
《太上感应篇注解》行于世。